<classify> NA MWALI IBRAHIM BENDI ya muziki wa dansi ya Dar Musica inatarajia kuachia nyimbo zao mbili mpya hivi karibuni, wakiamini kwamba nyimbo hizo zitawatambulisha vema katika muziki wanaoufanya. Bendi hiyo mpya inayoongozwa na aliyekuwa kiongozi wa bendi ya Mashujaa Musica Wanakibega, Jado Fidforce, kwa sasa ipo kambini jijini hapa ikijifua kwa ajili ya ujio huo. Nyimbo zitakazoachiwa hivi karibuni ni Chozi la masikini na Bongo Michongo ambazo zitatambulishwa kwa mashabiki wake wapya. Nyimbo hizo ni miongoni mwa nyimbo ambazo zitakuwa kwenye albamu yetu ambayo bado tunaiandaa na baada ya kukamilika tutazitambulisha kwenye vituo mbalimbali vya redio, alisema huku akiongeza kwamba bendi hiyo ina wanamuziki 15 Watanzania na Wakongo.  <topic>: BURUDANI 